Document ID: 32004R2135

UREDBA KOMISIJE (ES) št. 2135/2004
z dne 14. decembra 2004
o prenehanju lova na severno kozico za plovila, ki plujejo pod zastavo Poljske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1), kakor je bila nazadnje spremenjena z Uredbo (ES) št. 1954/2003 (2), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, določa kvote za severno kozico za leto 2004 (3).
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, mora Komisija določiti datum, od katerega se šteje, da so plovila, ki plujejo pod zastavo države članice, z ulovom izčrpala dodeljeno kvoto.
(3)
Po informacijah Komisije so plovila, ki plujejo pod zastavo Poljske, ali so registrirana na Poljskem, z ulovom severne kozice v vodah sektorja NAFO 3L izčrpala kvoto, dodeljeno za 2004.
SPREJELA NASLEDNJO UREDBO:
Člen 1
Za ulov severne kozice v vodah sektorja NAFO 3L plovil, ki plujejo pod zastavo Poljske, ali so registrirana na Poljskem, se šteje, da je izčrpal kvoto, dodeljeno Poljski za leto 2004.
Lov na severno kozico v vodah sektorja NAFO 3L je za plovila, ki plujejo pod zastavo Poljske, ali so na Poljskem registrirana, prepovedan, kot so prepovedani hramba na krovu, pretovarjanje in iztovarjanje tega staleža, ki so ga omenjena plovila ulovila po datumu začetka uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. decembra 2004

Labels: 8
18
6